15. ΑΠΟΦΑΣΗ ΥΠΟΥΡΓΩΝ  ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ   ΕΘΝΙΚΗΣ ΑΜΥΝΗΣ Αριθ. Φ.160/050/ΑΔ/264279/Σ.3434  της 23/24 Ιουν. 1982 (ΦΕΚ Β΄ 442)  Συγχώνευση Υπηρεσιακών και Υπηρεσιακών Πειθαρχικών Συμβουλίων του Μετοχικού Ταμείου Αεροπορίας. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» και της παρ. 1 του άρθρ. 11 του Νόμ. 1256/1982 «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Ν.Π.Δ.Δ. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα. 4.Την απόφαση με αριθ. 072.2/43/Β/7210/ 28.10.81 του Πρωθυπουργού και Υπουργού Εθνικής Αμύνης περί μεταβιβάσεως αρμοδιοτήτων του ΥΕΘΑ στους Υπουργούς Εθνικής Αμύνης, αποφασίζουμε: Ι.Τα προβλεπόμενα, από τις διατάξεις των άρθρ. 3, 4, 5 και 6 του από 23/31.12.55 Β.Δ. και 34 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και Ν.Π.Δ.Δ.», των άρθρ. 146 και 165 του Νόμ. 1811/1951 «περί Κώδικος Καταστάσεως των δημοσίων διοικητικών υπαλλήλων», όπως αντικαταστάθηκαν με το άρθρ. ΙΙ παρ. Ι του Νόμ. 417/1966 «περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών» (άρθρ. 4 και 221 του Κ.Π.Δ. 611/1977 και των άρθρ. 30 και 37 του Νόμ. 993/1979 Τριμελή Υπηρεσιακά και Υπηρεσιακά Πειθαρχικά Συμβούλια της Υπηρεσίας Μετοχικού Ταμείου Αεροπορίας του Υπουργείου Εθνικής Άμυνας συγχωνεύονται σε ένα ενιαίο συλλογικό όργανο με τον τίτλο «Υπηρεσιακό Συμβούλιο Υπαλλήλων της Υπηρεσίας Μετοχικού Ταμείου Αεροπορίας του Υπουργείου Εθνικής Άμυνας. 2.Το ανωτέρω Συμβούλιο ορίζεται τριμελές και συντίθεται ως εξής: α)Από το Διοικητή του ΜΤΑ ή Πρόεδρο του Διοικητικού Συμβουλίου ή άλλο ανώτατο όργανο διοικήσεως του ΜΤΑ ως Πρόεδρο. β)Ως μέλη του Συμβουλίου ορίζονται ένας μόνιμος υπάλληλος Κλάδου ΑΤ με 2ο βαθμό του ΜΤΑ και ένας μόνιμος υπάλληλος ιδίου Κλάδου και βαθμού Δημοσίας Υπηρεσίας και σε έλλει-  (Αντί για τη σελ. 336,01) Σελ. 336,01(α) Τεύχος ΙΒ-1-2 Σελ. 135 38.Δ.α.14-15 Μετοχικό Ταμείο Βασιλικής Αεροπορίας   398 ψη υπαλλήλου του ΜΤΑ, υπάλληλος ίδιου βαθμού και Κλάδου Δημοσίας Υπηρεσίας. Με την Φ.476/1782/23.2.89/23-24 Φεβρ. 1989 (ΦΕΚ Β΄ 150) απόφ. Υπ. Προεδρίας και Εθν. Άμυνας ανασυγκροτήθηκε το παραπάνω Υπηρεσιακό Συμβούλιο και ορίστηκαν τα μέλη του ως εξής: «α.Από το Διευθυντή Συντονιστή του ΜΤΑ ή Πρόεδρο του Διοικητικού Συμβουλίου ή άλλο ανώτατο όργανο διοικήσεως του ΜΤΑ, ως Πρόεδρο, με αντίστοιχο αναπληρωτή. β.Από 2 μόνιμους υπάλληλους με βαθμό Α΄ (ένας του ΜΤΑ και ένας από Δημόσια Υπηρεσία) ως μέλη, με αντίστοιχους αναπληρωτές τους. γ.Από δυο αιρετούς εκπρόσωπους των υπαλλήλων, με τους αναπληρωτές τους. Γραμματέας του Συμβουλίου ορίζεται υπάλληλος του ΜΤΑ με βαθμό τουλάχιστον Β΄. Οι υποθέσεις που εκκρεμούν στο υφιστάμενο υπηρεσιακό συμβούλιο και για τις οποίες δεν έχει ληφθεί απόφαση, κρίνονται από το υπηρεσιακό συμβούλιο, που συνίσταται με την απόφαση αυτή». 3.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές με απόφαση του Υπουργού Εθνικής Άμυνας με διετή θητεία, που αρχίζει από την 1η Ιανουαρίου. Με την ίδια απόφαση ορίζεται γραμματέας του Συμβουλίου με τον αναπληρωτή του υπάλληλο της οικείας υπηρεσίας με 6ο τουλάχιστον βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου. Κατά την πρώτη εφαρμογή της παρούσας απόφασης η θητεία των μελών του Συμβουλίου λήγει την 31 Δεκ. 1983. 4.Στο Συμβούλιο αυτό μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων. Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. 5.Αναφορικά με τη λειτουργία του Συμβουλίου αυτού έχουν εφαρμογή οι διατάξεις των παρ. 3-10 του άρθρ. 3 του από 23/31.12.55 Β.Δ. των παρ. 3, και 4 του άρθρ. 159 του Νόμ. 1811/1951, όπως αντικαταστάθηκαν με το άρθρ. 17 του Νόμ. 417/ 1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής.     Σελ. 336,02(α) Τεύχος ΙΒ-1-2 Σελ. 136 Μετοχικό Ταμείο Βασιλικής Αεροπορίας 38.Δ.α.15   399